text: Kvalt og brændt: Mand tiltalt for drab
  31 juli 2015 kl. 09.16
  Irakisk mand fra Vejen skal nu i retten, tiltalt for drabet på sin 29-årige kone.
  En 28-årig irakisk mand fra Vejen er blevet tiltalt for drabet på sin 29-årige kone.
  Drabet fandt sted om eftermiddagen d. 22. oktober 2014. Ifølge politiet kvalte den irakiske mand sin kone, hvorefter han satte ild til hende. Parret boede sammen med deres to børn.
  Manden blev sigtet allerede i forbindelse med drabet tilbage i oktober, og har siddet varetægtsfængslet lige siden. Manden er tiltalt for både manddrab, usømmelig omgang med lig og forvoldelse af ildebrand.
  Straffesagen begynder i retten i Esbjerg d. 17. september med afslutning d. 28. september.
  